Avivim-massakren

Avivim-massakren var en skolebussmassakre som fant sted i Israel den 8. mai 1970, nær grensa mot Libanon. Tolv mennesker skal ha blitt drept, hvorav ni barn. Ytterligere 25 ble såret. Handlingen tilskrives palestinske geværmenn fra Ahmed Jibrils splintergruppe Folkefronten for Palestinas frigjøring – Generalkommandoen (PFLP-GC).PLO strategy and politics By Aryeh Y. Yodfat, Yuval Arnon-Ohanna Selv om Jibrils gruppe påtok seg ansvaret, har andre holdt George Habash's Folkefronten for Palestinas frigjøring (PFLP) ansvarlige.

Israel hevnet angrepet ved å beskyte fire landsbyer omkring Bint Jbeil i det sørlige Libanon, der 20 ble drept og 40 skadet. Da var de ansvarlige for lengst forsvunnet. Flere tusen libanesere ble drevet på flukt.Righteous victims: a history of the Zionist-Arab conflict, 1881-1999 By Benny MorrisUnderstanding terrorist innovation: technology, tactics and global trends By Adam Dolnik I tillegg foranlediget det at israelske styrker startet å patruljere inne i Sør-Libanon.

Yasir Arafat og Fatah kritiserte angrepet på skolebussen fordi det satte hele geriljabevegelsen i vanry når barn ble drept med overlegg. Habbash-gruppen[sic] forsvarte seg med at israelernes gjengjeldelser i Libanon økte spenningen og dermed muligheten for krig mellom Israel og araberstatene, og var den eneste måte Palestina kunne bli fritt.

Referanser

Kategori:Israel–Palestina-konflikten
Kategori:Konflikter i 1970
Kategori:Krigsforbrytelser
Kategori:Skolemassakrer
Kategori:Terroraksjoner i Israel